stanford-oval/wikipedia huggingface dataset:
תעסוקת אוטיסטים
אמצעים > התאמת תנאי העבודה

לפי טמפל גרנדין, התאמת סביבת העבודה לרגישות יתר חושית דורשת לעיתים מעט הסתגלות. ניתן להשתמש באוזניות מבטלות רעשים, להפחית רעשים חזקים וצורמים, ולהשתמש יותר בתקשורת כתובה. בקשה תכופה בתהליך ההסתגלות היא תקשורת במייל ולא בטלפון. קרן Malakoff Médéric מציינת את העלאת המודעות לצוות, התאמת שעות העבודה ולקיחה בחשבון היבטים תחושתיים כשלושה מרכיבים הדרושים לשילוב מוצלח. עבור רגישויות ראייה, נראה כי משקפיים כהים יעילים. היבטים תחושתיים נלקחים בחשבון במדינות מסוימות (כגון דנמרק, שם Specialisterne מציב מומחי IT אוטיסטים במשרדים נפרדים עם תאורה מותאמת) אך לא במדינות אחרות, בעיקר בצרפת. בארצות הברית, ישנם פריטים רבים למכירה שתוכננו במיוחד כדי לסייע בניהול תחושתיות, כגון ז'קטים המפעילים לחץ מתכוונן על חלקים מסוימים בגוף.
הבנה הדדית קלה יותר אם המשימות הנדרשות הן צפויות, מובנות ומוגדרות בבירור. השימוש בעזרים חזותיים יכול להועיל מאוד. פתרונות שונים (הרפיה, תרופות) צריכים להיות זמינים לטיפול בחרדה. חרדה ורגישות יתר קשורות לעיתים קרובות. ניהול רגשות יכול להיות אתגר, במיוחד כעס. מצד שני, קשיים תעסוקתיים רבים נפתרים על ידי איכות שינה טובה.
מספר התאמות של סביבת העבודה מועילות למוגבלויות אחרות מלבד אוטיזם, בפרט השימוש בכלבי סיוע, הנוגע גם ללקויות ראייה. להסתגלות לתנאי העבודה יכולה להיות השפעה דו-צדדית חיובית. לדוגמה, בניגוד לרוב האנשים הלא אוטיסטים, חלק מהאוטיסטים מעדיפים לעבוד בלילה, ולכן הם יעילים יותר מאשר בעבודה ביום.
אמצעים > הכשרה לתעסוקה

בישראל מתקיימת במכללת גל, בתמיכת המוסד לביטוח לאומי, "תוכנית טל" - תוכנית ליווי והכנה לתעסוקה וחיים בוגרים לבוגרים עם ASD, אספרגר, או על הרצף האוטיסטי. מטרת התוכנית, הנמשכת על פני תשעה חודשים (מהם שלושה חודשים בליווי לניסיון התנדבות או תעסוקה) היא לאפשר לצעירים על הרצף האוטיסטי לזהות ולהכיר את חלומותיהם ושאיפותיהם ולנסות לממש את יכולותם בתחום התעסוקתי והחברתי. מטרת התוכנית היא השתלבות בעבודה בשכר רגיל, לאורך זמן. מסלול דומה, במימון המדינה, מתקיים גם על ידי "אשנב" ונקרא "מרכז תמורה".
סיקור תקשורתי

יוזמות גיוס עובדים המיועדות במיוחד לאוטיסטים הן חדשות יחסית ובדרך כלל מייצרות התלהבות ותמיכה ספונטנית. הן קיבלו מידה מסוימת של סיקור תקשורתי, שיצר הטיה תפיסתית ואמונה שסוגיית התעסוקה האוטיסטית כבר נפתרה.
ישנן גם מספר סדרות טלוויזיה בהשתתפות מבוגרים אוטיסטים במקצועות יוקרתיים. בנדיקט קמברבאץ', בתפקידו כבלש שרלוק הולמס בסדרת ה-BBC "שרלוק" משנת 2010, מתייחס באופן מפורש לתסמונת אספרגר. בסרט רואה החשבון משנת 2016, הדמות הראשית האוטיסטית (בגילומו של בן אפלק) עובדת כרואה חשבון משפטי. בסדרה הקוריאנית Good Doctor" (2013)" והסדרה האמריקאית המבוססת עליה "הרופא הטוב" (2017) מציגים מנתח אוטיסט צעיר (בגילומו של ג'ו וון בסדרה הקוריאנית ופרדי היימור בסדרה האמריקאית) שמתמודד עם סטיגמטיזציה ודעות קדומות בסביבתו המקצועית. הסדרה הצרפתית-בלגית AstraZeneca" (2008)" מציגה מנתח אוטיסט צעיר בעל הערכה עצמית נמוכה מאוד. לסדרה הצרפתית-בלגית Astrid et Raphaëlle" (2019)" יש ארכיונאית אוטיסטית (בגילומה של שרה מורטנסן) שעובדת במחלקת החקירות הפליליות כאחת משתי הדמויות הראשיות בסדרה.
ראו גם

תעסוקה נתמכת לאנשים עם מוגבלויות
הערות שוליים

↑  Outcomes for disabled people in the UK: 2021, Office for National Statistics of United Kingdom
↑  Factors impacting employment for people with autism spectrum disorder: A scoping review
↑  בתיה פלדמן,'"`UNIQ--nowiki-00000002-QINU`"'‏לקויות האוטיסטים הופכות ליתרון בבדיקות איכות תוכנה, באתר גלובס, 19 באפריל 2009
↑  A Self-Determination Theory Approach to Work Motivation of Autistic Adults: A Qualitative Exploratory Study, Yael Goldfarb, Ofer Golan, Eynat Gal, Journal of Autism and Developmental Disorders, Volume 53, July 2021, pages 1529–1542
↑  תוכנית טל, באתר מכללת גל
↑  מרכז תמורה, באתר "אשנב"
דונלד טריפלט, האדם הראשון שאובחן עם אוטיזם בילדותו, עבד כפקיד בנק.
ליאו קנר עקב אחר התפתחות הילדים שאבחן ב-1943.
Hôpital du Sacré-Cœur de Montréal, חלק מאוניברסיטת מונטריאול, מעסיק באופן קבוע חוקרים עם אוטיזם.
החוקרת הבריטית, פטרישיה האולין, שמחקרה עוסק בסיכויי אוטיסטים בוגרים להשתלב בשוק העבודה
החוקרת, טמפל גרנדין (כאן ב-2010), זיהתה מאפיינים משותפים באוטיסטים שהשתלבו בעבודה מתגמלת.
מקצוע הספרנות נחשב כמושך עבור אוטיסטים רבים
ראיון עבודה נחשב כמחסום עבור השתלבות אוטיסטים בעבודה.
החוקר והפעיל הצרפתי ז'וזף שובנק
מדבקת "ידידותי לאוטיזם" המסמנת מקומות שסביבת העבודה בהם מותאמת לאוטיסטים
אימון הכשרה במקום עבודה
מספר דגמים של אוזניות להפחתת רעשים מתאימים לאנשים בעלי רגישות יתר תחושתית
אליפות ארצות הברית הפתוחה 1985

| --- | --- |

האצטדיון על שם לואי ארמסטרונג
 ענף:  טניס 
 תקופת התחרות:  27 באוגוסט 1985 – 8 בספטמבר 1985 (13 ימים) 
 מספר תחרות:  105 
 עיר מארחת:  ניו יורק
 אצטדיון:  מרכז הטניס הלאומי
 זוכה:  גברים:איוואן לנדל (צ'כוסלובקיה) נשים:האנה מנדליקובה (צ'כוסלובקיה) זוגות גברים:קן פלאק/רוברט סגוסו (ארצות הברית) זוגות נשים:קלאודיה קודה-קילש (גרמניה המערבית)/הלנה סוקובה (צ'כוסלובקיה) זוגות מעורבים:מרטינה נברטילובה (ארצות הברית)/היינץ גונטהארט (שווייץ)
 www.usopen.org
 
 → אליפות ארצות הברית הפתוחה 1984 אליפות ארצות הברית הפתוחה 1986 ← 
 
אליפות ארצות הברית הפתוחה 1985 הייתה תחרות טניס שנערכה על מגרשי מרכז הטניס הלאומי בפארק פלאשינג מדוז. כל המשחקים נערכו על משטח קשה. התחרויות התחילו ב-27 באוגוסט והסתיימו ב-8 בספטמבר. זו הייתה האליפות ה-105 מאז ייסודה.
התחרות > תחרות זוגות גברים

בתחרות השתתפו 64 זוגות. להלן הזוגות שקיבלו דירוג:
קן פלאק ורוברט סגוסו (ארצות הברית ארצות הברית), ניצחו בתחרות
סטפן אדברג ואנדרס יאריד (שוודיה שוודיה), הודחו בסיבוב השני
הינץ גונטהארט (שווייץ שווייץ) ובלאז' טארוצי (הונגריה הונגריה), הודחו בסיבוב הראשון
פאבל סלוז'יל ותומאס שמיד (צ'כוסלובקיה צ'כוסלובקיה), הודחו בסיבוב הראשון
יואכים ניסטרון ומאטס וילנדר (שוודיה שוודיה), הודחו בחצי הגמר
מארק אדמונדסון וקים וארוויק (אוסטרליה אוסטרליה), הודחו בסיבוב השליש
פול אנאקון (ארצות הברית ארצות הברית) וכריסטו ואן רנסבורג (דרום אפריקה (1928–1994) דרום אפריקה), הודחו בסיבוב השליש
ג'ון פיצג'רלד (אוסטרליה אוסטרליה) ומט מיטצ'ל (ארצות הברית ארצות הברית), הודחו בסיבוב השליש
ברודריק דיוק וואלי מאסור (אוסטרליה אוסטרליה), הודחו בסיבוב הראשון
וויטק פיבק (פולין פולין) וליבור פימק (צ'כוסלובקיה צ'כוסלובקיה), הודחו בסיבוב השני
פיטר מקנמרה ופול מקנמי (אוסטרליה אוסטרליה), הודחו בסיבוב השלישי
אנרי לקונט ויאניק נואה (צרפת צרפת), הפסידו במשחק הגמר
מארק אדמונדסון (אוסטרליה אוסטרליה) ושרווד סטיוארט (ארצות הברית ארצות הברית), הודחו ברבע הגמר
האנס גילדמייסטר וויקטור פצ'י (צ'ילה צ'ילה), הודחו בסיבוב השני
סקוט דייוויס ודייוויד פטה (ארצות הברית ארצות הברית), הודחו בסיבוב השלישי
סטיס דנטון ופיטר פלמינג (ארצות הברית ארצות הברית), הודחו ברבע הגמר
קווין קורן ויוהאן קריק (ארצות הברית ארצות הברית), הודחו ברבע הגמר
מנצחי תחרות 1984 ג'ון פיצג'רלד (אוסטרליה אוסטרליה) ותומאס שמיד (צ'כוסלובקיה צ'כוסלובקיה) השתתפו בתחרות אך עם פרטנרים אחרים. במשחק הגמר קן פלאק ורוברט סגוסו (ארצות הברית ארצות הברית) נפגשו עם אנרי לקונט ויאניק נואה (צרפת צרפת) וניצחו ב-4 מערכות. באותה שנה הם זכו גם באליפות וימבלדון.
התחרות > תחרות זוגות נשים

בתחרות השתתפו 64 זוגות. להלן דירוג הזוגות החזקות:
מרטינה נברטילובה ופם שרייבר (ארצות הברית ארצות הברית), מנצחות תחרויות 1983 ו-1984, הפסידו במשחק הגמר
קלאודיה קודה-קילש (גרמניה המערבית גרמניה המערבית) והלנה סוקובה (צ'כוסלובקיה צ'כוסלובקיה), ניצחו בתחרות
קתי ג'ורדן (ארצות הברית ארצות הברית) ואליזבת סמיילי (אוסטרליה אוסטרליה), הודחו בסיבוב השני
האנה מנדליקובה (צ'כוסלובקיה צ'כוסלובקיה) וונדי טרנבול (אוסטרליה אוסטרליה), הודחו בחצי הגמר
ברברה פוטר ושרון ולש (ארצות הברית ארצות הברית), הודחו ברבע הגמר
בטינה בונגה ואווה פאף (גרמניה המערבית גרמניה המערבית), הודחו בסיבוב השלישי
אליס בורגין ואליסיה מולטון (ארצות הברית ארצות הברית), הודחו בסיבוב השני
קרלינג בסה (ארצות הברית ארצות הברית) וכריס אוורט (ארצות הברית ארצות הברית), הודחו ברבע הגמר
ג'יג'י פרנאנדס ורובין וייט (ארצות הברית ארצות הברית), הודחו ברבע הגמר
רוזלין פיירבנק (דרום אפריקה (1928–1994) דרום אפריקה) ובוני גדוסק, (ארצות הברית ארצות הברית), הודחו בסיבוב הראשון
קנדי ריינולדס ופאולה סמית' (ארצות הברית ארצות הברית), הודחו בסיבוב השלישי
מרסלה מסקר (הולנד הולנד) ופסקל פרדיס (צרפת צרפת), הודחו בסיבוב השלישי
קתלין הורבט (ארצות הברית ארצות הברית) ווירג'יניה רוזיצ'י (רומניה (1965-1989) רומניה), הודחו בסיבוב השלישי
קטרינה מלייבה ומנואלה מלייבה (בולגריה (1971–1990) בולגריה), הודחו בסיבוב השני
אנדראה תמשברי (הונגריה הונגריה) ואדריאנה וילגרן (ארגנטינה ארגנטינה), הודחו בסיבוב הראשון
אן הובס (בריטניה בריטניה) כריסטין ג'וליסן (שווייץ שווייץ), הודחו בסיבוב השלישי
מנצחות תחרות 1984 מרטינה נברטילובה ופם שרייבר (ארצות הברית ארצות הברית) נפגשו משחק הגמר עם קלאודיה קודה-קילש (גרמניה המערבית גרמניה המערבית) והלנה סוקובה (צ'כוסלובקיה צ'כוסלובקיה) והפסידו ב-3 מערכות.
התחרות > תחרות זוגות מעורבים

בתחרות השתתפו 32 זוגות. להלן זוגות שזכו בדירוג:
מרטינה נברטילובה (ארצות הברית ארצות הברית) והיינץ גונטהארט (שווייץ שווייץ) ניצחו בתחרות
אליזבת סאיירס וג'ון פיצג'רלד (אוסטרליה אוסטרליה), מנצחי תחרות 1983, הפסידו במשחק הגמר
ונדי טרנבול (אוסטרליה אוסטרליה) וג'ון לויד (בריטניה בריטניה), הודחו בחצי הגמר
קתי ג'ורדן וסטיב דנטון ארצות הברית ארצות הברית), הודחו בסיבוב הראשון
פאולה סמית' וגארי דונלי (ארצות הברית ארצות הברית), הודחו ברבע הגמר
מנואלה מלייבה (בולגריה (1971–1990) בולגריה) וטום גוליקסון (ארצות הברית ארצות הברית), מנצחי תחרות 1984, הודחו בסיבוב השני
האנה מנדליקובה (צ'כוסלובקיה צ'כוסלובקיה) ואיליה נסטסה (רומניה (1965-1989) רומניה), הודחו בסיבוב השני
לאורה גילדמייסטר והאנס גולדמייסטר (צ'ילה צ'ילה), הודחו בסיבוב הראשון
מנצחי תחרות 1984 מנואלה מלייבה (בולגריה (1971–1990) בולגריה) ותום גוליקסון (ארצות הברית ארצות הברית) הודחו בסיבוב השני. מרטינה נברטילובה (ארצות הברית ארצות הברית) והיינץ גונטהארט (שווייץ שווייץ) נפגשו במשחק הגמר עם אליזבת סאיירס וג'ון פיצג'רלד (אוסטרליה אוסטרליה) וניצחו בשתי מערכות. באותה שנה הם ניצחו גם באליפות צרפת הפתוחה.
ישראל באליפות

בתחרות הגברים לישראל היו 3 נציגים:
שלמה גליקשטיין בסיבוב הראשון נפגש עם ג'ון מקנרו מארצות הברית והפסיד ב-5 מערכות.
עמוס מנסדורף בסיבוב הראשון ניצח את ג'ון סדרי מארצות הברית ב-4 מערכות. בסיבוב השני הוא הפסיד לג'ימי אריאס מארצות הברית ב-5 מערכות.
שחר פרקיס הפסיד לפטר לינדגרן משוודיה ב-3 מערכות.
שחר פרקיס השתתף בתחרות הגברים לצד ג'ון מקיין. הם הפסידו בסיבוב הראשון.
שחר פרקיס השתתף גם בתחרות זוגות מעורבים לצד פני ברג מארצות הברית. הזוג ניצח בסיבוב הראשון בשתי מערכות. בסיבוב השני הם נפגשו עם הזוג המדורג מס' 1 בתחרות והפסידו בשתי מערכות.
איוואן לנדל, מנצח התחרות
ישראל בצר

| --- | --- |

ישראל בצר תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  5 במרץ 1883 חרסון, האימפריה הרוסית 
 פטירה:  10 ביולי 1962 (בגיל 79) נהלל, ישראל 
 מדינה:  ישראל 
 מקום קבורה:  בית הקברות בנהלל 
 
הקבר של ישראל בצר בבית הקברות בנהלל
הקבר של שפרה בצר בבית הקברות בנהלל
ישראל בצר (5 במרץ 1883, חרסון, האימפריה הרוסית – 10 ביולי 1962, נהלל, ישראל) היגר למושבות הברון הירש בארגנטינה. הגיע לארץ ישראל במסגרת העלייה השנייה, והיה פעיל בכיבוש העבודה העברית. עבד במספר מושבות בגליל (חוות כנרת, מרחביה, אום ג'וני) עד שהשתקע במושב נהלל, שם עסק בחקלאות ואף שימש כמוכתר הכפר.
קורות חיים

ישראל בצר נולד ב-1883 במושבה היהודית נהר-טוב שבפלך חרסון שברוסיה ליעקב וציטה בצר ב-1904 היגרה המשפחה לארגנטינה, והתיישבה בעיירה מוזסוויל (ממושבות הברון הירש), שם התפרנסו מחקלאות במשך כ-3 שנים.
ב-13 באוגוסט 1907 עלה ארצה במסגרת העלייה השנייה, והיה ממובילי תנועת "החורש" ששאפה "ליצור שכבת איכרים עובדי אדמה ופשוטים". תחילה עבד שנה במסחה, ולאחר מכן שנה ביבנאל. הצטרף לחוות כנרת, אך עקב סכסוך עם מנהל החווה, האגרונום משה ברמן, נטש את המקום ביחד עם חלק מהעובדים. לאחר שיחות עם ד"ר ארתור רופין נחתם חוזה לשנה שהנוטשים יהוו קולקטיב (ללא מנהלים) בשם "קבוצת הכיבוש", ויעבדו את אדמות אום ג'וני תמורת חלק מהיבול.  בדצמבר 1909 עברה הקבוצה מחוות כנרת לאום ג'וני, והחלה לעבד את האדמות שלשפת הכנרת. לאחר שנה התפרקה הקבוצה, והוחלפה על ידי הקומונה החדרתית, שקראה למקום דגניה. בתקופת השהייה באום ג'וני התחתן ישראל עם שפרה שטורמן.
ב-1911, לאחר עזיבת אום ג'וני, הצטרפו ישראל ושפרה לקבוצת חלוצים שהקימה את קואופרטיב מרחביה על אדמות הכפר פולה. בעקבות סכסוך עם תושבי הכפר השכן סולם נכלאו ישראל ועוד 13 מתיישבים בבתי הכלא בנצרת ובעכו למשך כשנה.
ב-1920 עזבו ישראל ושפרה את מרחביה, והיו שותפים להקמת המושב השיתופי הראשון נהלל. במושב זה חיו עד סוף ימיהם, ועסקו בחקלאות. ישראל היה פעיל בוועדות שונות, ותקופה מסוימת אף שימש בתור מוכתר הכפר.
ישראל היה בין יוזמי הקמת הסתדרות הפועלים החקלאיים בגליל. ועידת הייסוד של התאגדות זו התקיימה באום ג'וני ב-13 וב-14 באפריל 1911 (פסח תרע"א) בנוכחות כ-100 חברים. במסגרת הוועידה נבחר ישראל ל"ועד פועלי הגליל" העל מפלגתי. בהמשך הפכה הסתדרות זו להסתדרות הפועלים החקלאיים במסגרת מפלגת אחדות העבודה. בהמשך נכללה תנועה זו בהסתדרות הכללית של העובדים בארץ ישראל.
פרטים אישיים

ישראל נישא ב-1910, באום ג'וני, לשפרה בת מנוחה ומשה שטורמן (ילידת 1884) שהייתה איתו בקבוצת הפועלים של חוות כנרת ואום ג'וני. ישראל נפטר ב-1962, ונקבר בבית הקברות בנהלל, שם נקברה גם אשתו שנפטרה באותה שנה.
לזוג נולדו 7 ילדים ובהם:
ירדנה בצר (1911) - נחשבת כילדה הראשונה שנולדה בעמק יזרעאל.
משה בצר (1913) - שירת בפלוגת ההובלה 462 ונהרג במלחמת העולם השנייה כשטבע על האוניה ארינפורה.
נחמן בצר (1914) - שירת בפלגות הלילה המיוחדות, צאצאיו הם מוקי בצר ואייל בצר.
יעקב (קובה) בצר (1925) - שירת בפלי"ם בהעלאת מעפילים ולאחר מלחמת העצמאות התנדב לסייע לישובי עולים.
לקריאה נוספת

ברכה חבס (עורכת) (בהשתתפות אליעזר שוחט), העלייה השנייה, תל אביב: הוצאת עם עובד, תש"ז-1947.
דוד קלעי, "העלייה השנייה", הוצאת המרכז לתרבות - ההסתדרות הכללית של העובדים העברים בארץ-ישראל, תש"ו-1946, עמודים 83 ו-100
צבי לבנה, נחמן תמיר, אנשי העלייה השנייה - פרקי זכרונות -כרך ד, הוצאת המרכז לחינוך ותרבות תל אביב, 1972, עמודים 39-41
שמואל דיין, עם אבות ההתיישבות, הוצאת מסדה, 1968, עמודים 182-188
הערות שוליים

↑  המשפחה הגיע לאזור זה בעקבות החלטת הצאר אלכסנדר הראשון בשנת 1807 להעביר כ-6,000 משפחות יהודיות להתיישבות חקלאית באוקראינה.
↑  המרד פרץ ב-11 באוקטובר 1909 בעקבות כוונתו של ברמן לגייס פועלים ערבים לעבודת הדישה
↑  האדמות שנמסרו לקבוצה היו באזור שמעבר לירדן
↑  בנוסף לישראל ושפרה בצר, כללה הקבוצה גם את אליעזר שוחט, חיים צימרמן, צבי נדב, משה קריגסר, וישראל בלוך
↑  הקבוצה הקימה במקום את המבנה המפורסם שצילם אברהם סוסקין
↑  הקומונה החדרתית כללה את תנחום תנפילוב, ישראל בלוך, יוסף אלקין, שרה מלכין, יוסף ברץ, מרים אוסטרובסקי-ברץ, יוסף בוסל, צבי יהודה זלצמן, חיים צודיקוב, יהושע אקר, אהרון יוסילביץ וירוחם קליבנוב
↑  קבוצת מקימי מרחביה כללה בין השאר את פנחס שניאורסון, צבי נדב, יצחק נדב, מרדכי יגאל, מאיר חזנוביץ, צבי בקר, משה קריגסר, אליעזר שוחט, ראובן קוראקין, משה שר, משה שחר, רבקה ניסנוב, אלעזר פינקלשטיין, אסתר בקר, שרה קריגסר, יחזקאל ניסנוב, שמואל הפטר, יצחק הוז וסעדיה פז
↑  התקרית עם תושבי סולם החלה לאחר שמרדכי יגאל השומר הותקף על ידי כנופיית שודדים מסולם וירה והרג את בן השיך של סולם
↑  בנוסף לישראל כלל הוועד גם את אליעזר שוחט, חנה מייזל שוחט, ישראל שוחט, מניה שוחט, צבי יהודה וברל כצנלסון שיצגו זרמים שונים בתנועת העבודה כמו הפועל הצעיר, פועלי ציון ובלתי מפלגתיים
↑  אחיה הוא חיים שטורמן. אחותה שרה קריגסר (עמיעד) נישאה למשה קריגסר (עמיעד) ואחות אחרת, אסתר בקר נישאה לצבי בקר
↑  מאחר שמשה שירת במסגרת הצבא הבריטי שמו רשום באתר CWGC
מבצר פרם-שאפי

| --- | --- |

מפת מבצר פרם-שאפי
 מידע כללי
 סוג:  מבצר צבאי
 מדינה:  צרפת צרפת
 בעלים:  צבא צרפת פרטי
 הקמה ובנייה
 תקופת הבנייה:  1932–1935 (כ־3 שנים)
 חומרי בנייה:  אבן בטון
 עלות:  11 מיליון פרנק צרפתי
 
 קואורדינטות:  49°26′58″N 5°37′38″E﻿ / ﻿49.44944°N 5.62722°E﻿ / 49.44944; 5.62722
 he (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי מבצר פרם-שאפי(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי מבצר פרם-שאפי
 
מבצר פרם-שאפי (בצרפתית: Ouvrage de la Ferme-Chappy) הוא מבצר שנבנה לאחר מלחמת העולם הראשונה כחלק מפרויקט הקמת קו מאז'ינו. הקו השתרעה לאורך גבולה הצפוני והמזרחי של צרפת ומבצר פרם-שאפי נבנה בחלקו הצפון מזרחי ונשא את המיספור A1 (המבצר הגדול המשמעותי הראשון בקו).
במהלך מלחמת העולם השנייה היה מעורב המבצר במאמץ לבלום את הכוחות הגרמנים שפלשו לצרפת מצפון, דרך ארצות בנלוקס, בניסיון לעקוף את קו מאז'ינו. המבצר לא נכבש על ידי הגרמנים אך לאחר כניעת צרפת נכנעו גם מגיני המבצר.
כיום המבצר בבעלות פרטית, אינו מתוחזק ואינו נגיש לביקורים.
רקע

הדוקטרינה הצבאית של הגנה סטטית, שעמדה מאחורי בניית קו מאז'ינו, התקיימה בצרפת עוד במאה ה-17 כשסבסטיאן דה וובאן בנה את ביצורי וובאן.
בשלהי המאה ה-18, על אף התבוסה של צרפת במלחמת צרפת–פרוסיה, המשיכה צרפת לדבוק בדוקטרינה זו והקימה בכל גבולותיה את מערכת הביצורים סרה דה ריבייר. ביצורים אלו, על אף שהיו כבר מיושנים במלחמת העולם הראשונה, לקחו חלק במלחמה זו וחלקם נהרס כליל מאש ארטילריה גרמנית כבדה.
לאחר המלחמה המשיכו הצרפתים לדבוק באותה דוקטרינה כשהחלו לתכנן את קו מאז'ינו כשמבצר פרם-שאפי היה אחד ממבצרי קו זה. מבצרי הקו נבנו לפי עקרונות דומים:
קיבוץ מבצרים לסקטורים
מרחקים בין המבצרים המאפשרים הגנה הדדית בין המבצרים בירי ארטילרי
עמדות חיל רגלים בין המבצרים
בנייה תת-קרקעית
מרחק בין הכניסה למבצר והאזור המנהלי לאזור המבצעי כדי למנוע חדירת אויב לאזור המבצעי
חלוקה לבלוקים כשכל בלוק כלל שילוב של תותחים, מקלעים ותצפיות.
ההיסטוריה של מבצר > הקמת המבצר

תוכנית האב לבניית מבצר פרם-שאפי אושרה בספטמבר 1931 והוא נבנה בשנים 1935-1932 במחוז מרט ומוזל והיה חלק מסקטור המבצרים קרוסן (צר'). המבצר נבנה בצפון מערב צרפת והיה המבצר המשמעותי הצפוני ביותר בקו מאז'ינו ולכן מוספר כ-A1 כשהמבצר המשמעותי הבא בקו היה מבצר פרמון A2 שנבנה כך שהארטילריה שלו כיסתה את מבצר פרם-שאפי. המבצר הוגדר כמבצר קטן, יחסית, המיועד בעיקר לחיילי רגלים וכלל שני בלוקים.
כמו רוב מבצרי הקו בלטו מעל פני הקרקע רק צריחי התותחים, עמדות המקלעים ועמדות התצפית כששאר המבצר היה חפור מתחת לקרקע וכלל מעברים בין הכניסה לעמדות, מחסני תחמושת, חדרי מגורים לחיילים, תחנת כוח (35 כוח סוס), חדרי שירות ועוד.
הבלוקים כללו את האלמנטים הבאים:
בלוק 1, שהיה הבלוק העיקרי, כלל עמדה מבוצרת עבור זוג מקלעים כבדים, עמדה לתותח נגד טנקים 47 מ"מ ושלושה צריחי פלדה (לזוג מקלעים, למקלע בודד ולתצפית). לבלוק הייתה תצפית ואופק ירי מזרחה ומערבה. עד בניית הכניסה המרוחקת שימש בלוק 1 כשער הכניסה למבצר.
בלוק 2, הקטן יותר, כלל 3 צריחי פלדה למקלעים ולתצפית וכלי הנשק בו כוונו מזרחה.
המבצר יועד ל-109 חיילי רגלים בפיקוד של שלושה קצינים מרגימנט הרגלים ה-149 של צרפת (צר').
התכנון המקורי לבנות כניסה נפרדת מדרום לבלוקים לא בוצע עד פרוץ מלחמת העולם השנייה עקב חוסר תקציב.
ההיסטוריה של מבצר > מלחמת העולם השנייה

ב-10 במאי 1940 פתחה גרמניה ב מתקפה על צרפת. מתוך חשש מחוזקו של קו מאז'ינו, בחלק מול גרמניה, העבירה גרמניה את כוחותיה דרך הרי הארדנים שבבלגיה מול הגנב חלשה. אזור גבול זה היה מבוצר בדלילות לאור הסכמי הגנה הדדיים עם בלגיה ומתוך אמונה, של הנהגת צבא צרפת, שלא ניתן לנייד כוחות אויב גדולים דרך הכבישים הצרים והמפותלים של הארדנים.
הפלישה של גרמניה לצרפת עירבה במערכה רק את המבצרים שנבנו מול גיזרת הפלישה וביניהם מבצר פרם-שאפי (A1), מבצר פרמון (A2) ומבצר לטירמון (A3) (צר').
ב-21 ביוני 1940, תקפו הגרמנים את מבצר פרם-שאפי. אש מקלעים מהמבצר ואש ארטילרית ממבצרי פרמון ולטירמון הצליחה להדוף את המתקפה במחיר של הרוג צרפתי אחד. לאחר כניעת ממשלת צרפת לגרמנים ניתנה הוראה לחיילי מבצרי הקו לנטוש את המבצרים ולהיכנע.
לאחר נטישת המבצר והשתלטות הגרמנים עליו החלו הגרמנים לפרק את חלקיו למיחזור מתכת או לשימוש בנשק והתחמושת שהיו בו בקרבות אחרים.
ההיסטוריה של מבצר > לאחר המלחמה

לאחר מלחמת העולם השנייה החליט צבא צרפת לנטוש את רוב מבצרי קו מאז'ינו והציע אותם למכירה לגופים פרטיים. בחלק מהמקרים (כמו במקרה של מבצר פרמון) רכשו עמותות מורשת את המבצרים כדי לשמר אותם כאתרים תירותיים.
מבצר פרם-שאפי נרכש על ידי אדם פרטי שמעבד את האדמות שמסביבו. למעט הנשק והתחמושת שנלקחו מהמבצר שאר המבנים והציוד נשארו כמות שהם אך המקום אינו פתוח לביקורים.
גלריה

צריחי מקלעים בבלוק 2
בלוק 2
בלוק 1
ביאורים

↑  זאת יחסית למבצר פרמון שכלל שבעה בלוקים
↑  במהלך המלחמה הכריזה בלגיה על נייטרליות וחשפה בכך את גבולה עם צרפת למתקפה
לקריאה נוספת

Jean-Yves Mary, Alain Hohnadel, Jacques Sicard and François Vauviller (ill. Pierre-Albert Leroux), Men and works of the Maginot Line, vol. 1, Paris, éditions Histoire & collections, coll. “The Encyclopedia of the French Army” (no. 2), 2000 (reprint 2001 and 2005), 182 p. (ISBN 2-908182-88-2).
Men and works of the Maginot Line, vol. 2: The technical forms of the North-East fortification, Paris, History and collections,2001, 222 pp. (ISBN 2-908182-97-1).
Men and works of the Maginot Line, vol. 3: The tragic destiny of the Maginot Line, Paris, History and collections,2003, 246 pp. (ISBN 2-913903-88-6).
הערות שוליים

1 2  מבצר פרם-שאפי, באתר wikimaginot.eu
1945 במדע

| 0 | 1 | 2 | 3 |
| --- | --- | --- | --- |
|  |  | 1945  במדע |  |
< · 1943 · 1944 — 1945 — 1946 · 1947 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
כיפת גֶנְבַּאקוּ, שריד מהפיצוץ של "ילד קטן" שהפכה לאנדרטה
רשימת אירועים מדעיים עיקריים שהתרחשו ב-1945.
ארכאולוגיה

גילוי ספריית נגע חמאדי, אוסף פפירוסים מימי ראשית הנצרות עם טקסטים נוצרים וגנוסטיים עתיקים.
ביולוגיה

סלבדור לוריא ואלפרד הרשי מוכיחים שלוירוסים יש מוטציות
טכנולוגיה

ארתור סי. קלארק מציג לראשונה את רעיון לווין התקשורת הגאוסטציונרי
יצרנית המוצרים הצבאיים האמריקנית ריית'יאון רושמת פטנט על תנור מיקרוגל שהומצא על ידי עובד החברה פרסי ספנסר
מכירות של עט כדורי בארצות הברית
תחילת יצור של סלינקי, צעצוע סרנדיפי המשמש להדגמת עקרונות פיזיקליים שונים
הפעלה של מתקן ההתפלה הראשון
כימיה

גילוי פרומתיום, יסוד כימי מס' 61
גילוי מבנה מולקולרי מרחבי של פניצילין על ידי דורותי קרופוט הודג'קין
גילוי מבנה מולקולרי מרחבי של הסטרואיד כולסטריל יודיד על ידי דורותי קרופוט הודג'קין
ילפרגדה סובארו מצליח להפיק חומצה פולית גבישית בדרגת ניקיון גבוהה
מדעי המחשב

פיתוח אלגוריתם מיון מיזוג על ידי ג'ון פון נוימן, שימוש מוקדם באלגוריתם הפרד ומשול למחשבים
פיתוח Plankalkül, שפת תכנות ראשונה על ידי קונראד צוזה.
תיאור ממקס על ידי וניבר בוש, מערכת היפרטקסט תאורטית שיושמה במידה רבה ב-World Wide Web
30 ביוני – פסרום דו"ח של ג'ון פון נוימן הכולל תיאור מפורט של ארכיטקטורת פון נוימן, מודל למבנה המחשב על פיו פועלים מחשבים עד היום
מוסדות

לראשונה נבחרות שתי נשים כחברות בחברה המלכותית, קתלין לונסדייל ומרג'ורי סטיבנסון (Marjory Stephenson)
מתמטיקה

פיתוח תורת הקטגוריות על ידי סמואל איילנברג (Samuel Eilenberg) וסאונדרס מקליין (Saunders MacLane)
פיזיקה

16 ביולי – ניסוי ראשון של נשק גרעיני; ניסוי טריניטי בו שימוש ב-6 קילוגרם פלוטוניום יוצר פיצוץ בעוצמה של 20 קילוטון TNT
6 ו-9 באוגוסט – הפצצות גרעיניות על הירושימה ונגסאקי ביפן
12 באוגוסט – פרסום דו"ח סמית, סיקור תוכנית מנהטן לשימוש באנרגיה אטומית למטרות צבאיות
המצאת המיקרוטרון על ידי ולדימיר וקסלר (Vladimir Veksler)
פרסים

פרס נובל
פרס נובל לפיזיקה – וולפגנג פאולי, אוסטריה, על גילוי עקרון האיסור, הקרוי גם עקרון פאולי
פרס נובל לכימיה – ארטורי אילמארי וירטאנן, על מחקריו והמצאותיו בתחום החקלאות וכימיית התזונה, ובמיוחד על שיטת שימור החציר שלו
פרס נובל לפיזיולוגיה ורפואה – אלכסנדר פלמינג, ארנסט בוריס חיין, הווארד וולטר פלורי בריטניה, על גילוי הפניצילין ותרומתו לריפוי מחלות מידבקות